Maria Hervás

María Sanz Hervás, artistikoki María Hervás (Madril, 1987ko martxoaren 15a) zinemako, antzerkiko eta telebistako aktore madrildarra da, eta ezaguna da, besteak beste, Los Serrano, Gym Tony, La que se avecina eta El pueblo telesailetan parte hartu du .

 Biografia 
Madrilen jaio zen 1987ko martxoan, eta postako funtzionario baten eta kamioilari baten alaba da. Arkitektura-ikasketak hasi zituen, baina amaitu barik aktore-karrera egitea erabaki zuen. Geroago arte dramatikoa eta dantza ikasi zituen Madrilgo Cristina Rotaren eskolan. Urrutiko Hezkuntzarako Unibertsitate Nazionalean (UHUN) filosofia ikasi du.

 Ibilbide profesionala 
2007an egin zuen kameren aurrean debuta Telecinco katean Los Serrano telesailaren seigarren denboraldian Susana pertsonaia. Haren ondoren, 2010 eta 2011 bitartean, La pecera de Eva lanean Sonia protagonista izan zen.  2010. eta 2012. urteen artean, figurante-rola izan zuen El Barco seriean. Lurra suntsitu zuten hondamendiaren eta tsunamien ondoren, Estrella Polar izeneko ontzian bizirik geratu zenetako bat izan zen. 2012ko udan, Vidas Alternativas webseriea grabatu zuen Sergio Parralejo, Eduardo Ferrés, Paula López-Bravo, Ismael Sanz, Víctor Merchán eta Paloma Porcelekin batera.

2015ean egin zuen zinemako lehen papera Cómo sobrevivir a una despedida komedian, Natalia de Molina, Úrsula Corberó, Brays Efe eta Celia de Molina aktore ezagunekin batera. Urte horretan bertan parte hartu zuen Telecincoren Aquí Paz  y después Gloria komedia-seriean Melany pertsonaia interpretatuz. TVE Carlos, Rey Emperadorekoizpenean, Margarita Angulemakoa izan zen.

2015. eta 2016. urteetan Gym Tony telesailaren hirugarren eta laugarren denboraldian parte hartu zuen, Cuatro telesailean, Miranda interpretatuz. Javier Ambrossik eta Javier Calvok sortutako Paquita Salas telesailaren lehen denboraldiko azken atalean parte hartu zuen. Televisión Españolako bazkalondoko Seis Hermanas telesailean errepartoko rola izan zuen.

2017tik 2019ra bitartean, Iphigenia en Vallecas lanaren protagonista izan zen berak egindako Gary Owenen Iphigenia in Splott-en egokitzapena. Muntaia hori zela eta, sari ugari jaso zituen Hervásek; besteak beste, antzerkiko aktore protagonista onenaren Unión de Actores saria eta aktore onenaren MAX saria. 2018an, Paco Leónek eta Anna R. Costak sortutako Arde Madrid serieko bi kapitulutan agertu zen, Movistar+-ek ekoitzia.

2019an La que se avecina telesailaren hamaikagarren denboraldian Martina pertsonaia egiten hasi zen. Geroago, El pueblo, Alberto Caballero eta Laura Caballeroren telesail berrian izango zela iragarri zuten. Komedia 2019ko maiatzean estreinatu zen eta Hervásek Amaya González pertsonaia interpretatu zuen. 2019ko urtarrilean Jauría antzezlana estreinatu zuen protagonista gisa. Jordi Casanovasek idatzi zuen eta Miguel del Arcok zuzendu zuen. Lan horrek 2016ko uztailean Iruñean gertatutako manadaren kasuaren berri ematen du. Hervásek antzerkiko aktore onenaren Zilarrezko Fotograma jaso zuen lan horregatik.

2020an Vergüenza seriearen  hirugarren denboraldian parte hartu zuen, Malena Alterio eta Javier Gutiérrez protagonista zituen telesailean. Urte horretan Antena 3erako La Valla lanean ere agertu zen. 2021eko otsailean, La cocinera de Castamar telesaila estreinatu zen. Lan horretan  Michelle Jenner, Hugo Silva eta Maxi Iglesias izan ziren protagonistak, eta Hervás jatorri nobleko Amelia Castro interpretatu zuen, bere estatusari eusten lagunduko zion senarraren bila zebilen gaztea.

 Filmografia 

 Telebista 
UrteaIzenburuaPertsonaiaKateaNotas2007Los SerranoSusanaTelecinco24 atal2008La tiraExtraLa Sextaatal 1 2010 - 2011La pecera de EvaSonia Gómez LujánTelecinco60 atal2015Aquí Paz y después GloriaMelanyTelecinco8 atalCarlos, Rey EmperadorMargarita de AngulemaLa 14 atal2015 - 2016Gym TonyMiranda LilyCuatro167 atal2016Paquita SalasZerbitzariaNetflixatal 1Seis hermanasInés VillamagnaLa 124 atal2017IndetectablesEstefaníaFlooxeratal 1 atal2018Arde MadridIsabelMovistar+2 atal2019La que se avecinaMartinaTelecinco9 atal2019 - 2023El puebloAmaya GonzálezAmazon Prime Video / Telecinco32 atal2020VergüenzaMaiteMovistar+5 atalLa vallaClaraAntena 32 atal2021La cocinera de CastamarAmelia CastroAtresplayer / Antena 312 atal2022 - presenteEl inmortalIsabelMovistar+8 atalMachos alfaDaniela GalvánNetflix10 atal

 Zinema 
UrteaIzenburuaPertsonaiaZuzendaria2015Cómo sobrevivir a una despedidaTaniaManuela Burló Moreno2017Es por tu bienJazmínCarlos Therón2018Call TVLucíaNorberto Ramos del Val2019Taxi a GibraltarRosarioAlejo Flah2021El CoverMoniSecun de la RosaLa familia perfectaOlmedoArantxa Echevarría2022Por los pelosUmayNacho G. Velilla

 Antzerkia 

 2014. Confesiones a Alá (Confidences à Allah), Saphia Azzedine - Jbara. Lara Antzokia, Madril.
 2015. Pingüinas, Fernando Arrabal- Leonor Fernández de Torreblanca. Teatro Español. Naves del Matadero, Madrid.
 2015. Amnesia ( TeatroSOLOren bost lan performatikoetako bat), Matías Umpiérrezena . María Guerrero Antzokia, Madrid.
 2017. Los Gondra (una historia vasca).Borja Ortiz de Gondrarena. Centro Dramático Nacional. Sala Francisco Nieva (Valle-Inclán Antzokia), Madrid.
 2017-2019. Iphigenia en Vallecas (Iphigenia in Splott), Gary Owenena - Iphi. Pavón Teatro Kamikaze Antzokia (lehen Pavón Antzokia), Madril, Gira.
 2019. Jauría, Jordi Casanovasena
 2019. Metamorfosis de Mary Zimmerman, David Serrano eta Jesús Cimarrorena. Meridako Nazioarteko Antzerki klasiko Nazionala.
 2022. Yerma, Federico García Lorcarena. Bartzelnako Lliure Antzokia.

 Film laburra 

 2009. The Moment After - Bere burua - Film laburra
 2015. Si tuvieran ojos - Marta - Film laburra
 2015. Yo, Ulrike, grito - Ulrike Meinhof - Film laburra
 2015. Exhalación - Mujer - Film laburra
 2017. Yo también - Indetestables serieko lehen film laburra

 Bideoklipak 

 2017 - Luna Negra - Beltran - Bideoklipa (BoltMusic)

UrteaKategoriaLan izendatuaSariaEmaitza2018Antzerkiko aktore protagonista onenaIphigenia  enVallecasAktoreen BatasunaIrabazlea   2019Antzerkiko aktore protagonista onenaIphigenia en VallecasMax sariaIrabazlea   2019Antzerkiko aktore protagonista onenaLas crónicas de Peter SanchidrianMiguel MihuraIrabazlea   2019Emakumezko aktore onenaLa guaridaFugaz sariak Espainiako film laburrarentzatIzendatua2020Antzerkiko aktore onenaJauríaZilarrezko fotogramakIrabazlea   2022Arteak eta LetrakGironako Princesa Fundazioaren sariaIrabazlea   

 Erreferentziak 

 Kanpo estekak 


Kategoria:Madrildarrak
Kategoria:Emakume aktoreak
Kategoria:Max sariaren irabazleak